La matrícula dels cursos de natació que ofereix la Piscina d’Estiu, s’obrirà el 17 de juny
2025-07-24

L’estiu està molt a la vora i, amb ell, l’inici dels cursos de natació a l’aire lliure que, cada any, l’Ajuntament de Burjassot, des de la Regidoria d’Esports, dirigida per Juan Gabriel Sánchez, oferta a la ciutadania a uns preus molt assequibles per a les famílies en la Piscina d’Estiu, situada en el Poliesportiu Municipal.

Els cursos s’impartiran de l’1 al 31 de juliol i el termini de matrícula s’obrirà el dimarts 17 de juny, a les 9.00 h. La matrícula s’haurà de formalitzar telemàticament, a través d’aquest ENLLAÇ. En cas de no disposar de dispositius electrònics, es podrà fer presencialment en la Piscina d’Estiu, també a partir de les 9.00h, amb l’ajuda del personal responsable. El fer la matrícula de manera presencial NO GARANTIX la plaça. El termini de matrícula estarà obert fins al 23 de juny.

Les matrícules es podran realitzar per a rebre les classes els dimarts i dijous o bé els dimecres i divendres. Així, en cada un dels grups que s’oferisquen, en fer-ho dos dies a la setmana, s’amplien les places.

De 10:30h a 11:15h, hi haurà un curset de natació per a xiquetes i xiquets de 3 a 14 anys, amb un màxim de 30 places, dimarts i dijous i dimecres i divendres, amb el que s’oferiran 60 places. En el cas d’este torn, tant en dimarts i dijous com en dimecres i divendres, hi haurà un màxim de 10 places, de 3 a 5 anys. També per a edats de 3 a 14 anys, hi haurà un curset de natació de 19.15 a 20:00h, amb un màxim de 50 places de les quals, hi haurà un màxim de 10 places per a menors de 3 a 5 anys. En este cas, igual que en l’anterior, seran 50 places per a dimarts i dijous i 50 places per a dimecres i dijous. El preu d’estos cursos és de 19 euros i inclou les classes de dos dies de la setmana. En el cas de voler realitzar els cursos els quatre dies de la setmana, el preu serà de 38 euros.

De 20:00h a 20:45h, el curset de natació serà per a persones a partir de 15 anys, amb un màxim de 30 places i un preu de 28 euros. En el cas que la persona siga jubilada o pensionista, el preu serà de 19 euros. Per a este curs, en necessari tindre nocions bàsiques de natació i, com succeïx amb els dels xiquets i xiquetes, la matrícula podrà realitzar-se dimarts i dijous o dimecres i divendres, sent també de 60 les places oferides.

No hi ha excusa per a aprendre a nadar o perfeccionar la tècnica al mateix temps que se sufoquen les calors estivals gaudint d’estos cursos a uns preus molt assequibles.